Foto: Maksim TROITsKIY Davlat statistika qo‘mitasi xabariga ko‘ra, 2019 yilning yanvar-avgust oylarida respublikada avtomobil benzini ishlab chiqarish hajmi 11,1 foizga kamaydi. Qayd etilishicha, 2018 yilning shu davrida 764,1 ming tonna benzin ishlab chiqarilgan bo‘lsa, 2019 yilda - 679,5 ming tonna. Dizel yoqilg‘isini ishlab chiqarish hajmida ham pasayish kuzatildi - 4 foiz. 2018 yilda 730,1 ming tonna dizel ishlab chiqarilgan bo‘lsa, 2019 yilda - 701,2 ming tonna. Shu bilan birga, O‘zbekiston 2019 yil yanvar-avgust oylarida neft qazib olishni 2018 yilning shu davriga nisbatan 6,5 foizga qisqartirdi - 467,2 ming tonnagacha. 2019 yil yanvar-avgust oylarida tabiiy gaz qazib olish qariyb 40,33 milliard kub metrni tashkil etdi, bu 2018 yilning shu davriga nisbatan 0,2 foizga ko‘p. 2019 yil yanvar-avgust oylarida O‘zbekiston 1,38 million tonnadan ortiq gaz kondensati qazib oldi, bu 2018 yilning shu davriga nisbatan 3,1 foizga kamdir.